केडीए कॉलोनी में रहने वाले पांच दोस्त (ज्यादातर ने इसी साल इंटर पास किया है) दोपहर में नदी किनारे खेलने पहुंचे। जाजमऊ टीला के पास पांचों नदी में नहाने उतर गए। नहाते समय राशिद का पैर गड्ढे में चला गया। चीख सुन मोहम्मद फराज ने उसे पकड़ा तो वह भी डूबने लगा। एक-दूसरे को बचाने में तौफीक, आदिल और इम्तियाज भी डूबने लगे। बच्चों की चीख सुनकर लोगों ने तौफीक, आदिल और इम्तियाज को बचा लिया, लेकिन राशिद और मोहम्मद फराज की मौत हो गई। सूचना पाकर परिजन और मुहल्ले वाले घटनास्थल पर पहुंचे और शव लेकर चले गए। बाद में पता लगाते हुए पुलिस उनके घर पहुंची तो ईंट-पत्थर लेकर लोगों ने उन्हें दौड़ा लिया। काफी प्रयास के बाद पता चला कि राशिद केडीए कॉलोनी निवासी एहसान का बेटा था। यह शडलरी कर काम करते हैं। बेटे ने इसी साल इंटर पास किया था। वहीं मोहम्मद फराज एकता पार्क केडीए कॉलोनी निवासी स्वर्गीय सिराज का बेटा था। परिवार चमड़े की सिलाई का काम करता है। विवाद की खबर सुनकर कई इलाकाई नेता भी वहां पहुंचे।